177 



Den hører til den lille Surkloverfamilie og er en fleraarig 

 Plante, der kun bliver faa Tommer (5 — 12 Cm.) høj og fore- 

 kommer almindelig overalt baade i Løv- og Naaleskove paa 

 Muldjord, helst i det henraadnende Bøgeløv. Den kaldes 

 ogsaa »Gøgemad« og »Kukkerkaal«. I Skaane hedder den 

 »Vaarhane«. 



Smalbladet Dueurt. 



(Chamaenérium angustifoUum). 



En smuk og ejendommelig Skovplante er Gederams 

 eller Smal bladet Dueurt, der ikke er særdeles almindelig, 

 men hvor den forekommer, optræder den til Gengæld ofte i 

 stor Mængde. Den hører til Natlysfamilien, har en 

 rank, rødlig, udelt Stængel, der naar en Højde fra 1 — 3 Fod 

 (30— 100 Cm.) og har spredte, lancetformede, glatte Blade. 

 Blomsterne sidder i en lang pyramideformet, mange- 

 blomstret Klase. De er store, noget uregelmæssige, violet- 

 røde med firdelt Bæger og fire Kronblade, der er lidt udran- 

 dede i Spidsen, og nedbøjede Støvdragere, der indeholder 

 grønt Støv. Griflen har et firfliget Ar. Denne smukke Plante 

 findes hist og her i de fleste Egne af Landet paa aabne 

 Pletter i Skove, ved Gærder og paa Jernbanevolde. De tal- 

 rige Frø, der sidder i en firkantet Kapsel, er forsynede med 

 en hvid Frøuld, der danner et Flyveredskab, ved hvilket de 

 undertiden føres langt bort. Frøenes Flyveevne, i Forbindelse 

 med Rodstokkens lange Udløbere, bevirker, at Gederamsen 

 undertiden breder sig saa vidt; forøvrigt fortrænges den ofte 

 fra sit Voksested, naar der bliver formegen Skygge, eller 

 naar Jordbunden er bleven for haard for den, dog kan den 

 ogsaa undertiden, selv om dens Voksested bliver overskygget, 

 holde sig længe vegeterende i .Jordbunden ved sine knop- 

 skydende Rødder og derfor pludselig efter Skovrydning op- 

 træde i Mængde. Den dyrkes af og til som Prydplante i 

 Haverne, men er tilbøjelig til at brede sig for stærkt. Dens 

 Blomstringstid er i Juli og August, og den søges da meget 



12 



